	
Informasjon om brann og sikkerhet
Sogn Arena, 2. etasje
Brann
Alle ansatte skal gjøre seg kjent med branninstruks (oppslag ved utgangsdørene i etasjen).
·   Du skal vite hvor nærmeste rømningsvei er.
·   Du skal vite hvor brannmelderne er.
·   Du skal vite hvor brannslangene er.
Ved branntilløp skal man aktivere brannmelderen. Brannalarmen går direkte til brannvesenet og vaktsentralen hos BOS. Dersom man ikke utsetter seg selv for fare, skal man forsøke å slukke brannen (ved relativt liten brann). Det er 3 brannslanger i lokalene. Vi har ikke branntepper eller pulverapparater. 

Etasjen er fullsprinklet. Når temperaturen overskrider 68 C° i området rundt en sprinkeldyse, vil den utløses og vann fordeles i området rundt dysen. Dersom brannmelderen ikke allerede er slått inn, vil utløsing av sprinkelanlegget alarmere brannvesenet og vaktsentralen hos BOS.

Alle skal evakuere bygget raskest mulig når brannalarmen går. Heis skal ikke benyttes ved evakuering. Vi skal bevege oss bort fra inngangsarealene til Sogn Arena og samles på den grusbelagte parkeringsplassen ved gartneriet.
Det er utpekt personer som har ansvar for å sjekke med resepsjonen om vi har besøk av personer som kan trenge hjelp for å komme seg ut. Eventuell rullestol eller andre hjelpemidler må bringes med ut. For øvrig må alle være behjelpelige i slike situasjoner.
Vi har to etasjeansvarlige. De etasjeansvarlig vil være ikledd vester merket Brannvern. De skal sikre at alle forlater etasjens arealer og se til at det ikke er personer igjen på møterom, toaletter eller kopirom. 
Ingen skal begynne å gå inn i bygningen igjen før etasjeansvarlige gir klarsignal til det.
Generell sikkerhet
Hvis man står fast i heisen skal man benytte alarmknappen i heisen. Da går alarm direkte til alarmsentralen for KONE heis. Knappen må holdes inne i 10 sekunder for å få kontakt med alarmsentralen.
Ved andre forhold på arbeidsplassen som krever tilkalling av vekter kontaktes 
UiOs døgnbemannede Vakt- og alarmsentral på telefon 22 8 5 66 66 (nødnummeret).
Andre nødnummer er:  112 Politi    113 Ambulanse
Denne informasjonen deles ut til alle nyansatte og er oppslått sammen med branninstruksen.
Rundskriv er utarbeidet i april 2011, revidert i november 2014


